आप तमिलनाडु के थारंगमबाड़ी की सैर का प्लान बना सकते हैं। यह राज्य का एक खूबसूरत पर्यटन स्थल है, जहां का प्राकृतिक खूबसूरती सच में आपका मन मोह लेगी। यहां कई सारी जगहें हैं, जिन्हें आप देख सकते हैं, जिसमें दानिश म्यूजियम, दानिश फोर्ट, श्री मसीलमणिश्वर मंदिर शामिल हैं। दानिश फोर्ट का निर्माण 1620 में समुद्र के किनारे किया गया था। वर्तमान में यह किला मात्र खंडहर के रूप में मौजूद है। दानिश संग्रहालय में आप अतीत से जुड़ी कई संग्रहीत वस्तुओं को देख सकते हैं। यह एक खास स्थल है, जहां आप समुद्री आबोहवा का आनंद भी ले सकते हैं।